Maksim Kujundžić
<s>Maksim Kujundžić (Čelebići, kod Konjica, 1923 — Zaborani, kod Nevesinja, novembar 1944), učesnik Narodnooslobodilačke borbe i narodni heroj Jugoslavije.</s>

<s>Biografija 
Rođen je 1923. godine u Čelebićima kod Konjica, u zemljoradničkoj porodici.</s><s>Završio je osnovnu školu, a zatim se bavio zemljoradnjom.</s>

<s>U Narodnooslobodilačku borbu stupio je u decembru 1941. godine.</s><s>Postao je borac Konjičkog bataljona, gde je ubrzo postao bombaš.</s>

<s>Avgusta 1942. godine, njegov bataljon je ušao u sastav novoformirane Desete hercegovačke brigade.</s><s>Ubrzo je postao komandir čete unutar brigade.</s><s>Istakao se u borbama na Otočcu, na Golešu gde je sa svojom desetinom ubio šest Nemaca, u borbi za oslobođenje Jajca, u borbama za oslobođenje Prozora, Nevesinja i u napadima na neprijatelja na Parinu, decembra 1942. godine.</s>

<s>Istakao se i u borbama protiv Nemaca na Ravnom, kod Gacka, u vreme Pete neprijateljske ofanzive.</s><s>Tada je, kada mu je nestalo municije, sačekao na šumskoj stazi Nemce u zaklonu s praznom puškom.</s><s>Poslednjeg iz grupe od četvorice je udario kundakom po glavi, oteo mu mašinku i odmah ubio ostalu trojicu, snabdevši se municijom.</s>

<s>U jesen 1943. godine, bio je postavljen za zamenika komandanta bataljona, a nešto kasnije za komandanta Omladinskog bataljona u 29. hercegovačkoj diviziji.</s><s>U proleće 1944. godine, njegov bataljon je vodio borbu protiv crnogorskih četnika na teritoriji nikšićkog sreza.</s>

<s>Početkom novembra 1944. godine, u Zaboranima kod Nevesinja, poginuo je braneći odstupnicu svom bataljonu u borbi s Nemcima.</s>

<s>Ukazom Prezidijuma Narodne skupštine Federativne Narodne Republike Jugoslavije, 20. decembra 1951. godine, proglašen je za narodnog heroja.</s>

<s>Literatura 
 
 Milan Inđić: „Djeca heroji“, Dom štampe, Zenica, 1985. godine</s>

<s>Biografije, Konjic
Bosanskohercegovački komunisti
Jugoslavenski partizani</s>

